EELNÕU

|  |  |
| --- | --- |
| **O T S U S** | |
|  | |
| Kadrina | 30. november 2022 nr |
|  | |
|  | |
|  | |
| Kadrina valla ühisveevärgi ja -kanalisatsiooni  arendamise kava aastateks 2023-2034  esimese lugemine | |  |
|  | |
|  | |

Aluseks võttes Kadrina Vallavolikogu 22.09.2021 määrusega nr 61 kehtestatud Kadrina valla põhimäärus § 15 lõike 5 ja Kadrina Vallavolikogu 25.11.2020 määrusega nr 51 kehtestatud Kadrina valla arengukavade menetlemise kord § 3 Kadrina Vallavolikogu

o t s u s t a b:

1. Lõpetada eelnõu „Kadrina valla ühisveevärgi ja -kanalisatsiooni arendamise kava aastateks 2023-2034“ esimene lugemine.

2. Otsus jõustub teatavakstegemisest.

|  |
| --- |
| (allkirjastatud digitaalselt) |
| Madis Viise |
| vallavolikogu esimees |

Seletuskiri „Kadrina valla ühisveevärgi ja- kanalisatsiooni arendamise kava

aastateks 2023-2034“ juurde.

Ühisveevärgi ja -kanalisatsiooni seaduse §2 lõike 1 kohaselt on ühisveevärk ja -kanalisatsioon ehitiste ja seadmete süsteem, mille kaudu toimub kinnistute veega varustamine või reovee ärajuhtimine ning mis on vee-ettevõtja hallatav või teenindab vähemalt 50 elanikku.

Ühisveevärgi ja -kanalisatsioonina käsitatakse ühisveevärki või ühiskanalisatsiooni eraldi või mõlemat üheskoos. Ühisveevärk ja- kanalisatsioon rajatakse sama seaduse § 4 lõike 1 kohaselt kohaliku omavalitsuse volikogu poolt kinnitatud ühisveevärgi ja -kanalisatsiooni arendamise kava alusel.

Täna kehtiv Kadrina valla ühisveevärgi ja -kanalisatsiooni arendamise kava aastateks 2018-2029 (edaspidi ÜVK arendamise kava) kinnitati Kadrina Vallavolikogu 19.12.2018 määrusega nr 17.

Ühisveevärgi ja- kanalisatsiooni seaduse § 4 lõike 2 kohaselt koostatakse ÜVK arendamise kava vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse. Seejuures tuleb kava täiendada nii, et käsitletava perioodi pikkus oleks taas vähemalt 12 aastat ning ülevaadatud kava tuleb uuesti volikogu poolt kinnitada.

ÜVK arendamise kava uuendamiseks/ajakohastamiseks saatis Kadrina Vallavalitsus 4. juulil 2022 hinnapakkumuse päringu kolmele asutusele Europolis OÜ, Alkranel OÜ ja AS Infragate Eesti, kes vallavalitsusele teadaolevalt on koostanud sarnaseid arendamise kavasid.

Hinnapakkumuse esitasid Europolis OÜ ja Infragate Eesti AS. Soodsama pakkumuse esitas Europolis OÜ. Kadrina Vallavalitsus sõlmis lepingu Europolis OÜ-ga ÜVK arendamise kava koostamiseks, mis peab vastama muuhulgas ühisveevärgi ja- kanalisatsiooni seaduse § 4 sätestatud nõuetele ning samuti SA Keskkonnainvesteeringute Keskus keskkonnaprogrammi finantseerimise korras toodud nõuetele ja Ühtekuuluvusfondi taotluse esitamise tingimustele.

ÜVK arendamise kava enne volikogu poolt kinnitamist kooskõlastada Keskkonnaameti ja Terviseametiga (ÜVK § 4 lg 2²).

Terviseamet on 25.10.2022 kirjaga nr 9.2-5/22/7934-3 kooskõlastanud Kadrina valla ühisveevärgi ja- kanalisatsiooni arendamise kava aastateks 2023-2034, kuid juhtis tähelepanu järgnevale:

*- ÜVKA seletuskirjas lk 50 on välja toodud, et „Joogiveevõtul põhjaveest peab vee erikasutaja koostama joogiveeallika kontrollikava viieks aastaks, kui:...“ ja „Põhjavee veekvaliteedi analüüsis on lähtutud kehtivast sotsiaalministri 24.09.2019 määrusest nr 61 „Joogivee kvaliteedi- ja kontrollinõuded ning analüüsimeetodid”.*

*Kuni 30.09.2019 kehtinud sotsiaalministri 02.01.2003 määruse nr 1 „Joogivee tootmiseks kasutatava või kasutada kavatsetava pinna- ja põhjavee kvaliteedi- ja kontrollinõuded" (edaspidi määrus nr 1) alusel kooskõlastati Terviseametiga joogiveeallika (puurkaevude) kontrollikavasid, kuid antud määrus kaotas kehtivuse ning joogiveeallikate kontrollikavasid Terviseamet enam ei kooskõlasta. Joogiveeallika kontrolli kavade koostamisel lähtuti määruses nr 1 toodud kvaliteedinäitajatest ning proovivõtukoht oli enne veetöötlusseadmeid.*

*Sotsiaalministri 24.09.2019 määruse nr 61 „Joogivee kvaliteedi- ja kontrollinõuded ning analüüsimeetodid” § 11 lg 1 alusel kooskõlastab joogiveekäitleja Terviseametiga joogivee kontrolli kava ühisveevärgi kohta, kus proovivõtukoht on valitud sama määruse § 9 lg 1 alusel (peale veetöötlust, enamasti tarbija kraanist).*

Vastavad parandused on koostaja poolt arengukava projekti sisse viidud 03.11.2022.

Keskkonnaamet on 02.11.2022 kirjaga nr 14-3/22/18846-4 kooskõlastanud Kadrina valla ühisveevärgi ja- kanalisatsiooni arendamise kava aastateks 2023-2034 lisades märkuse, et ÜVK arendamise kavas on

1. *Kadrina purgimissõlm lisatud Kadrina aleviku ÜVK joonisele ning selgitatud, et purgimissõlme kuja jääb Kadrina reoveepuhasti kuja sisse. Palume siiski eraldi märkida purgimissõlme kuja, mis on 30 m.*

2. *Pinnaveekogumite seisund peaks olema välja toodud lähtuvalt Vabariigi Valitsuse 10.02.1999 „Ühisveevärgi ja -kanalisatsiooni seaduse“ § 4 lg 25 p 1 keskkonnatingimuste ülevaade, sealhulgas ülevaade pinna- ja põhjaveest, vete seisundist, pinna- ja põhjaveele avalduvast koormusest, põhjaveevarudest ja ehitusgeoloogilistest tingimustest ning kava seisukohast olulistest piirkonna muudest iseärasustest.*

Vastavad parandused on koostaja poolt arengukava projekti sisse viidud 03.11.2022.

Eelnõu koostas P.Talzi

Volikogu istungil teeb ettekande ÜVK arengukava koostaja Europolis OÜ esindaja.

Õiguslik alus:

Ühisveevärgi ja- kanalisatsiooni seadus

§ 4 lg 2 – Ühisveevärgi ja -kanalisatsiooni arendamise kava koostatakse vähemalt 12 aastaks. Kava vaadatakse üle vähemalt kord nelja aasta tagant ja vajaduse korral seda korrigeeritakse. Seejuures tuleb kava täiendada nii, et käsitletava perioodi pikkus oleks taas vähemalt 12 aastat, ning ülevaadatud kava uuesti kinnitada. Kava peab sisaldama vähemalt:

1) ühisveevärgiga kaetavate alade ja reovee kogumisalade kaarte;

2) dimensioneeritud vee- ja kanalisatsioonirajatiste põhiskeemi, sealhulgas reoveekogumisalade sademe- ja drenaaživee või muu pinnase- ja pinnavee äravoolurajatiste põhiskeemi;

3) ühisveevärgi ja -kanalisatsiooni arendusmeetmete ajakava ning nende hinnangulist maksumust.

Kadrina valla põhimäärus

§ 15 lg 5 – Volikogu määruse eelnõud arutatakse kahel lugemisel, kui volikogu ei otsusta teisiti. Esimesel lugemisel toimub eelnõu tutvustamine. Pärast esimest lugemist võivad vallavalitsus, volikogu liikmed, fraktsioonid ja alatised komisjonid esitada eelnõu muudatusettepanekuid. Muudatusettepanekute esitamise tähtaja teeb istungi juhataja teatavaks esimese lugemise lõpetamisel.